সেই নাসা তাদের ১০ বছরের গবেষণালব্ধ ফসল এক্সপ্লোরেশন মিশন-১ ফ্লাইট আগামী ২০২০ সালের জুনে উৎক্ষেপণ করতে যাচ্ছে। যেটাতে কোনো ক্রু থাকবে না। যেটার জন্য নাসা ১০ বছরের বেশি সময় ধরে কাজ করছে। সেই বিশাল আয়োজনের একটি মহড়া হয়ে গেল গত ১৫ অক্টোবর। সেদিন নাসা তাদের রকেট লঞ্চের প্যাডে ১ মিনিটে সাড়ে চার লাখ গ্যালন পানি ছেড়ে পরীক্ষা করে দেখে। মিনিটে এতো বেশি পরিমাণ পানির প্রবাহ সহজে দেখা যায় না। দ্রুতগতির এই পানির প্রবাহকে দূর থেকে দেখলে ধোঁয়ার মতোই মনে হতে পারে। অথবা রকেট যাওয়ার পর যে সাদা জ্বালানী পোড়া ধোঁয়া দেখা যায় পানির প্রবাহকে অনেকটা সেরকম মনে হয়েছে।